Document ID: 32009D0782

KOMISSION PÄÄTÖS,
tehty 22 päivänä lokakuuta 2009,
maaseudun kehittämiseen myönnettävän yhteisön tuen vuosittaisesta jakautumisesta jäsenvaltioille 1 päivästä tammikuuta 200731 päivään joulukuuta 2013 ulottuvalla kaudella tehdyn päätöksen 2006/636/EY muuttamisesta
(tiedoksiannettu numerolla K(2009) 8033)
(2009/782/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen 20 päivänä syyskuuta 2005 annetun neuvoston asetuksen (EY) N:o 1698/2005 (1) ja erityisesti sen 69 artiklan 4 kohdan,
sekä katsoo seuraavaa:
(1)
Saksa ja Ruotsi ovat yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (EY) N:o 1290/2005, (EY) N:o 247/2006, (EY) N:o 378/2007 muuttamisesta ja asetuksen (EY) N:o 1782/2003 kumoamisesta 19 päivänä tammikuuta 2009 annetun neuvoston asetuksen (EY) N:o 73/2009 (2) 136 artiklan mukaisesti päättäneet asettaa mainitun asetuksen 69 artiklan 7 kohdan mukaisesti lasketun ja komission asetuksen (EY) N:o 639/2009 (3) liitteessä III vahvistetun määrän varainhoitovuodesta 2011 alkaen käytettäväksi Euroopan maaseudun kehittämisen maatalousrahastosta (maaseuturahastosta) rahoitettaviin maaseudun kehittämisohjelmiin.
(2)
Komission päätös 2008/788/EY (4), joka on tehty 3 päivänä lokakuuta 2008 tukien vapaaehtoisen mukauttamisen soveltamisesta Portugalissa johtuvien nettomäärien vahvistamisesta kalenterivuosiksi 2009-2012, on kumottu ja korvattu komission päätöksellä 2009/780/EY (5) ottaen huomioon Portugalin päätös olla soveltamatta vapaaehtoista mukauttamista kalenterivuonna 2009.
(3)
Sen vuoksi maaseuturahaston käyttöön neuvoston asetusten (EY) N:o 1782/2003, (EY) N:o 378/2007, (EY) N:o 479/2008 ja (EY) N:o 73/2009 nojalla asetettavista määristä ja maataloustukirahaston menoihin käytettävissä olevista määristä 11 päivänä toukokuuta 2009 tehty komission päätös 2009/379/EY (6) on muutettu komission päätöksellä 2009/781/EY (7) kyseisten maaseuturahastolle ja maaseuturahastolta siirrettyjen uusien määrien huomioon ottamiseksi.
(4)
Päätöksen 2009/780/EY ja päätöksen 2009/781/EY hyväksymisen vuoksi olisi mukautettava maaseuturahaston käyttöön asetettavia määriä ja lisättävä kyseiset määrät maaseudun kehittämistä koskevan yhteisön tuen vuosittaisiin jaotteluihin.
(5)
Sen vuoksi komission päätöstä 2006/636/EY (8) olisi muutettava,
ON TEHNYT TÄMÄN PÄÄTÖKSEN:
1 artikla
Korvataan päätöksen 2006/636/EY liite tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 22 päivänä lokakuuta 2009.

Labels: 19
5
6
18
15